詩偈 四十
作者：龐藴
朝代：唐

paragraphs: 大唐三百六十州，我暫放閒乘興遊。
瞬息之間知事盡，若論入理更深幽。
共外知識呷清水，總是妄想無骨頭。
却歸東西山道去，不捨因緣騎牯牛。
後望青山平似掌，前瞻漢水水東流。
試問西域那提子，遺法慇懃無所求。
自入大海歸火宅，不覺乘空失却牛。
有人見我歸東土，我本元居西海頭。
來去自然無障礙，出入生死有何憂。